**შპს „საქართველოს საერთაშორისო ენერგეტიკული კორპარაცია“**

**აცხადებს ტენდერს ბჟუჟა ჰესის ძალოვანი ტრანსფორმატორის შეკეთებაზე**

**16/02-GIEC-S/Transformator-22**

**სამუშაოს დასახელება:** ბჟუჟა ჰესის ძალოვანი ტრანსფორმატორის შეკეთება მომწოდებლის მასალით.

**შესასრულებელი სამუშაოების ჩამონათვალი:**

1. გამოირთოს და დამიწდეს 35 და 6,3 კვ ძალოვანი წრედები.
2. მოიხსნას 16000 კვა ძალოვანი ტრანსფორმატორი და დაიდგას რელსებზე.
3. შეგორდეს და დადგეს 15000 კვა სარეზერვო ძალოვანი ტრანსფორმატორი.
4. ჩაუტარდეს ელექტროტექნიკური გაზომვები 15000 კვა ძალოვან ტრანსფორმატორს.
5. დაერთდეს 15000 კვა სარეზერვო ძალოვანი ტრანსფორმატორი.
6. მოეწყოს დენური დაცვები. მოიხსნას დამიწებები.
7. ჩაუტარდეს ელექტროტექნიკური გაზომვები ძალოვან წრედებს.
8. ჩაირთოს 15000 ძალოვანი ტრანსფორმატორი წრედში.
9. განახლდეს გენერაცია.
10. 16000 კვა ძალოვანი ტრანსფორმატორი დადგეს სამანქანო დარბაზში სამონტაჟო მოედანზე.
11. ჩაუტარდეს ელექტროტექნიკური გაზომვები და სრული დიაგნოსტიკა.
12. მიუერთდეს ზეთის ფილტრაციის სეპარატორი.
13. ჩამოიცალოს ზეთი 5 ტონიან ავზებში.
14. განხორციელდეს ზეთის სეპარაცია მუდმივად უწყვეტ რეჟიმში, სამუშაოების შესრულების პერიოდში.
15. მოიხსნას ზეთის გამფართოებელი ავზი.
16. გაიხსნას ტრანსფორმატორი და ამოღებული იქნას გულანა.
17. დაიკიდოს გულანა დასაწრეტად.
18. გაიხსნას და ჩაუტარდეს ტექნიკური მომსახურეობა გადამრთველ მექანიზმებს და კონტაქტებს.
19. საჭიროების შემთხვევაში მოხდეს მათი გამოცვლა.
20. გადაეჭიროს ყველა კონტაქტი და შეერთება.
21. გაიხსნას და გამოიცვალოს გამომყვანი კონტაქტები.
22. შეიცვალოს გამომვანი კონტაქტების ღეროები.
23. გაირეცხოს ავზი და ჩაუტარდეს სრულფასოვანი შრობა.
24. შეიცვალოს დაზიანებული ზეთის წნევის რეგულიატორის სარქველი ტრანსფორმატორის ავზზე.
25. ჩაუტარდეს დიაგნოსტიკა ტრანსფორმატორის ხვიებს. საჭიროების შემთხვევაში მოხდეს მათი რეაბილიტაცია.
26. გაირეცხოს და გაიშროს ტრანსფორმატორის გულანა და ხვიები.
27. შეიცვალოს ტრანსფორმატორის შემამჭიდროებელი რეზინები. როგორც რადიატორებზე ასევე სახურავზე.
28. შეიღებოს ტრანსფორმატორი გარედან.
29. აიწყოს ტრანსფორმატორი.
30. დაყენდეს ზეთის გამფართოებელი ავზი.
31. ჩაისხას სეპარირებული ზეთი ტრანსფორმატორში. აუცილებლობის შემთხვევაში დაემატოს ზეთი, სეპარატორის გავლით.
32. გამოირთოს სეპარატორი და ტრანსფორმატორის გაცივების შემდგომ ჩაუტარდეს სრული ელექტროტექნიკური დიაგნოსტიკა.
33. საჭიროების შემთხვევაში განხორციელდეს ზეთის სეპარაცია ტრანსფორმატორის საექსპლუატაციო ტექნიკური მახასიათებლების მიღწევამდე.

სამუშაოს შესრულების ადგილი: ოზურგეთის რაიონი, სოფ. გომი, ბჟუჟა ჰესი.

შპს „საქართველოს საერთაშორისო ენერგეტიკული კორპარაცია“ იწვევს დაინტერესებულ პირებს ტენდერში მონაწილეობის მისაღებად.

1. **ტენდერში მონაწილეობის მისაღებად წარმოსადგენი დოკუმენტაცია:**
* კომერციული წინადადება ეროვნულ ვალუტაში შევსებული დანართი N1-ს სახით საქართველოს კანონმდებლობით გათვალისწინებული გადასახადების ჩათვლით;

**შენიშვნა:**

*დასაშვებია კომერციული წინადადების წარმოდგენა სხვა ვალუტაშიც.*

* **წინადადება უნდა მოიცავდეს:**
* ინფორმაცია გადახდის პირობების შესახებ;
* ინფორმაცია სამუშაოს შესრულების ვადების შესახებ;
* ინფორმაცია ანალოგიური მომსახურების შესრულების შესახებ ბოლო სამი წლის განმავლობაში (კომპანია, რაოდენობა, თანხა, პერიოდი);
* პრეტენდენტი ორგანიზაციის რეკვიზიტები, ამონაწერი სამეწარმეო რეესტრიდან, საკონტაქტო ინფორმაცია.

**შენიშვნა:**

*ავანსის მოთხოვნის შემთხვევაში, დამკვეთი უფლებამოსილია მოითხოვოს საბანკო გარანტია მოთხოვნილი თანხის ოდენობაზე.*

**წინადადების წარდგენის წესი:**

* დოკუმენტაცია წარმოდგენილი უნდა იყოს ქართულ ენაზე ბეჭდური სახით და მოთავსებული უნდა იყოს დალუქულ კონვერტში. კონვერტს დალუქვის ადგილას დასმული უნდა ჰქონდეს ორგანიზაციის ბეჭედი ან/და ხელმოწერა. კონვერტს გარედან **აუცილებლად** უნდა ეწეროს ტენდერის დასახელება და ნომერი - **16/02-GIEC-S/Transformator-22;**
* წინადადების ჩაბარება ხდება მისამართზე: ქ. თბილისი, გაზაფხულის ქუჩა N18.
* საკონტაქტო პირი:

სატენდერო დოკუმენტაციასთან დაკავშირებით:

**ლევან წიკლაური -** ელ-ფოსტა: Ltsiklauri@gig.ge, საკონტაქტო ნომერი: 568 76 76 59;

ტექნიკურ საკითხებთან დაკავშირებით:

**ლერი ჭიპაშვილი** - საკონტაქტო ნომერი: 599 88 11 66.

*ეპიდემიური სიტუაციის გათვალისწინებით დასაშვებია მოთხოვნილი დოკუმენტაციის გაგზავნა ელექტრონული სახით ელ-ფოსტის მისამართზე*

*Ltsiklauri@gig.ge*

**წინადადების წარდგენის ბოლო ვადა: 2022 წლის 4 მარტი, 17:00 საათი**